
Cabinet Primar
Nr. 8189 din 22.07.2024

REFERAT DE APROBARE
pentru aprobarea documentației de reapartamentare pentru spațiile situate în 
ambulatoriul Spitalului municipal "Dr. Pop Mircea" din Marghita, 
str. Eroilor, nr. 14, înscrise în C.F. nr. 105854-C1, în vederea 
modificării cărţilor funciare individuale 

             Prezentul referat de aprobare are la bază prevederile art.6 alin.(3) și art.30 alin.(1) și (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului pentru aprobarea documentației de reapartamentare pentru spațiile situate în ambulatoriul Spitalului municipal "Dr. Pop Mircea" din Marghita, str. Eroilor, nr. 14, înscrise în C.F. nr. 105854-C1, în vederea modificării cărţilor funciare individuale.
     Acest proiect de hotărâre este necesar  ca urmare a  modificărilor  survenite ca urmare a implementării proiectului finanțat de Ministerul Lucrărilor Publice, Dezvoltării și Administrației prin Programul Operațional Regional 2014 -2020,  Axa prioritară: Dezvoltarea infrastructurii sanitare şi sociale având obiectivul specific al proiectului: dotarea Ambulatoriului Spitalului municipal "Dr. Pop Mircea" din Marghita în spațiile situate în clădirea Ambulatoriului din strada Eroilor, nr. 14, înscrise în C.F. nr. 105854-C1 – Marghita, spații aflate în proprietatea publică a Municipiului Marghita . Se impune astfel modificarea caracteristicilor tehnice ale Unităților Individuale în concordanță cu modificările efectuate și înscrierea acestor modificări în Cărţile Funciare Individuale, în baza documentaţiei tehnice cadastrale de reapartamentare, cerinţă si a finanţatorului pentru completarea dosarului depus în cadrul proiectului de investiţii. 

